Félicie Erpelding-Schlesser
D'Félicie Erpelding-Schlesser, gebuer als Félicie Schlesser de 27. Mee 1883 zu Uewerfeelen a gestuerwen de 6. Januar 1970 an der Stad Lëtzebuerg, war eng lëtzebuergesch Lokalpolitikerin (Sozialdemokratesch Partei).

Si huet den 10. Januar 1905 de François Erpelding bestuet.

D'Félicie Erpelding-Schlesser war vun 1921 bis 1928 déi éischt weiblech Conseillere am Ettelbrécker Gemengerot.

Vun 1923 bis 1928 war si Comitésmember vum parti ouvrier. Si war weiderhi Vizepresidentin vun der Fédération des conseillers communaux ouvriers.

Als Undenken un d'Félicie Schlesser gouf 2015 zu Ettelbréck eng Strooss no hir genannt (rue Félicie Schlesser, L-9072) an am November 2021 eng bronze Statu an där Strooss opgeriicht.

Literatur 

 Arlette Schmit, Im Zeichen der Gleichberechtigung, Luxemburger Wort vum 16. November 2021, S. 21

Um Spaweck 

Gebuer 1883
Gestuerwen 1970
Lëtzebuergesch Lokalpolitiker